শারীরিক সম্পর্কে বাধা! রাগের বশে স্ত্রীকে কুপিয়ে খুন, পলাতক স্বামী

ওয়েব ডেস্ক: ম্যাট্রিমনি সাইট থেকে পরিচয় এবং তা থেকে পরিণয়। কিন্তু বিয়ের পাঁচ মাস যেতে না যেতেই স্ত্রীকে খুন করে বসল স্বামী (Husband Murdered Wife)। ধারালো দায়ের একের পর এক কোপে নির্মমভাবে অর্ধাঙ্গীনির প্রাণ নিল এক যুবক। মৃতার বাপেরবাড়ির অভিযোগ, পণ নিয়ে ঝামেলা (Domestic Violence) ও তা থেকে প্রতিহিংসা থেকেই এই হত্যাকাণ্ড। অন্যদিকে, অভিযুক্ত স্বামীর অভিযোগ, স্ত্রী শারীরিক সম্পর্ক করতে চাইত না এবং তাঁকে মিথ্যে মামলায় ফাঁসানোর চেষ্টা করছিল। তবে এই বধূহত্যার মামলায় শোরগোল পড়েছে এলাকাজুড়ে।

কর্নাটকের (Karnataka) চিকমাগলুরের ঘটনা। পুলিশ জানিয়েছে, রবিবার গভীর রাতে ২৭ বছর বয়সী গৃহবধূ নেত্রাবতীকে নির্মমভাবে খুন করে তাঁর স্বামী নবীন। প্রাথমিক তদন্তে জানা গিয়েছে, নেত্রাবতী ও নবীনের বিয়ে হয়েছিল পাঁচ মাস আগে। একটি ম্যাট্রিমনি ওয়েবসাইটের মাধ্যমে তাঁদের পরিচয় হয় এবং পরে বিয়েও হয়।

আরও পড়ুন: যোগীরাজ্যে দলিত নাবালিকাকে গণধর্ষণ, গ্রেফতার ৪, অধরা ১

কিন্তু নবীন ও নেত্রাবতীর সুখের সংসার বেশিদিন স্থায়ী হয়নি। বিয়ের মাত্র ১৫ দিন পরই নববধূ স্বামীর বাড়ি ছেড়ে বাপেরবাড়িতে চলে আসেন। তিনি অভিযোগ করেন, স্বামী ও শ্বশুরবাড়ির লোকজন তাঁর উপর মানসিক নির্যাতন চালাত এবং পণ দাবি করত। এই অভিযোগে তিনি থানায় অভিযোগও দায়ের করেন। অন্যদিকে, সেই সময় নবীনও পাল্টা অভিযোগ করেন যে, তাঁর স্ত্রী শারীরিক সম্পর্কে রাজি হচ্ছে না এবং তাঁর নামে নির্যাতনের মিথ্যে মামলা করেছেন। প্রায় ২০ দিন আগে তিনি জেলা পুলিশ সুপারের কার্যালয়ে গিয়ে লিখিতভাবে এই অভিযোগ জানান।

দু’পক্ষের মধ্যে চলতে থাকা বিরোধ মেটাতে পুলিশ দম্পতিকে ‘সাক্ষী কাউন্সেলিং সেন্টার’-এ পাঠায়। কিন্তু সেখা কোনও সুরাহা হয়নি। রবিবার রাতে সুযোগ বুঝে নবীন নেত্রাবতীর বাড়িতে ঢুকে ধারালো দা দিয়ে আক্রমণ চালায় বলে অভিযোগ। গুরুতর আহত অবস্থায় যুতীকে স্থানীয় হাসপাতালে নিয়ে যাওয়া হলেও চিকিৎসকরা তাকে বাঁচাতে পারেননি। ঘটনার পর থেকে অভিযুক্ত নবীন পলাতক। পুলিশ ইতিমধ্যে খুনের মামলা রুজু করে তদন্ত শুরু করেছে।