চাঞ্চল্যকর গার্হস্থ্য হিংসা রাজধানীতে!

ওয়েব ডেস্ক : চাঞ্চল্যকর গার্হস্থ্য হিংসার (Domestic Violence) ঘটনা দিল্লির (Delhi) মদনগিরে। ঘুমন্ত অবস্থায় স্বামীর গায়ে ফুটন্ত তেল ঢেলে দিলেন স্ত্রী। এমনকি ক্ষতের উপর ছিটিয়ে দিলেন লঙ্কাগুঁড়োও। জানা গিয়েছে, গুরুতর আহত অবস্থায় দীনেশ (২৮) নামের ওই ব্যক্তিকে ভর্তি করা হয়েছে সাফদরজং হাসপাতালের আইসিইউ-তে।

পুলিশ (Police) সূত্রে খবর, ২ অক্টোবর রাতে কাজ থেকে দেরিতে বাড়ি ফেরেন দীনেশ। রাতের খাবার খেয়ে স্ত্রী ও আট বছরের মেয়েকে পাশে নিয়ে ঘুমিয়ে পড়েন তিনি। ভোররাতে হঠাৎ শরীরে প্রবল জ্বালাপোড়া অনুভব করেন তিনি। অভিযোগ, এরপর জেগে উঠে তিনি দেখেন স্ত্রী ফুটন্ত তেল ঢালছেন তাঁর বুক ও মুখে।তাতে তিনি চিৎকার করতে থাকেন। তবে পুলিশের কাছে দীনেশ জানান, স্ত্রী তাঁকে হুমকি দেয়, “চুপ থাকো, না হলে আরও তেল ঢেলে দেব।” কিন্তু ব্যথায় তিনি চিৎকার করে ওঠেন।

আরও খবর : বিহারে কংগ্রেসের প্রার্থী কানহাইয়া কুমার !

চিৎকার শুনে প্রতিবেশীরা ছুটে যান তাঁদের ঘরে। এই ঘটনা নিয়ে বাড়িওয়ালার মেয়ে অঞ্জলি বলেন, “দরজা ভিতর থেকে বন্ধ ছিল। অনেক ডাকাডাকির পর দরজা খোলে। দেখি দীনেশ মেঝেতে কাতরাচ্ছে।” অঞ্জলির দাবি, দীনেশের স্ত্রী প্রথমে বলেন, তিনিই স্বামীকে হাসপাতালে নিয়ে যাবেন। কিন্তু তাকে উলটো পথে যেতে দেখে সন্দেহ হয়। এরপর বাড়িওয়ালাই অটো ডেকে দীনেশকে হাসপাতালে নিয়ে যান। চিকিৎসকরা জানান, তাঁর বুক, মুখ ও হাতে গভীর দগ্ধের চিহ্ন রয়েছে।

পুলিশ (Police) সূত্রে খবর, দীনেশ ও তাঁর স্ত্রীর মধ্যে বিগত কয়েক বছর ধরে বিবাদ চলছিল। দুই বছর আগে স্বামীর বিরুদ্ধে ক্রাইম এগেইনস্ট উইমেন সেলে অভিযোগ করেছিলেন অভিযুক্ত মহিলা। তবে সেই সময তা মিটে য়ায়। কিন্তু এখন তাঁর বিরুদ্ধে ভারতীয় দণ্ডবিধির নতুন ধারা ১১৮, ১২৪ ও ৩২৬ অনুযায়ী মামলা করা হয়েছে। তবে এখনও পর্যন্ত কাউকে গ্রেফতার করা হয়নি বলে জানিয়েছে আম্বেদকর নগর থানার পুলিশ।